“กสิกรฯ” มองกรอบ SET สัปดาห์หน้า 1,460-1,525 จุด จับตาเงินเฟ้อก.พ.-ยอดโควิด
"กสิกรฯ" มองกรอบ SET สัปดาห์หน้า 1,460-1,525 จุด จับตาเงินเฟ้อก.พ.-ยอดป่วยโควิด
"กสิกรฯ" มองกรอบ SET สัปดาห์หน้า 1,460-1,525 จุด จับตาเงินเฟ้อก.พ.-ยอดป่วยโควิด
27 ก.พ. 2564

บล.กสิกรไทย มองว่า สัปดาห์ถัดไป (1-5 มี.ค.)ดัชนีหุ้นไทยมีแนวรับที่ 1,480 และ 1,460จุด ขณะที่ แนวต้านอยู่ที่ 1,510 และ 1,525 จุด ตามลำดับ โดยศูนย์วิจัยกสิกรไทยประเมินปัจจัยสำคัญที่ต้องติดตาม ได้แก่ ดัชนีราคาผู้บริโภคเดือนก.พ. ของไทย สถานการณ์โควิด 19 ทั้งในและต่างประเทศ รวมถึงความคืบหน้าเกี่ยวกับมาตรการกระตุ้นเศรษฐกิจของสหรัฐฯ
ส่วนข้อมูลเศรษฐกิจสหรัฐฯ ที่สำคัญ ได้แก่ ดัชนี PMI ภาคการผลิตและบริการ ข้อมูลการจ้างงานนอกภาคเกษตรรวมถึงอัตราการว่างงานเดือนก.พ. ขณะที่ปัจจัยต่างประเทศที่สำคัญอื่นๆ ได้แก่ ดัชนี PMI ภาคการผลิตและบริการเดือนก.พ. ของจีน ญี่ปุ่นและยูโรโซน ตลอดจนดัชนีราคาผู้บริโภคเดือนก.พ. และยอดค้าปลีกเดือนม.ค.ของยูโรโซน
หุ้นไทยปรับตัวลงจากสัปดาห์ก่อน โดยดัชนี SET ปิดที่ระดับ 1,496.78 จุด ลดลง 0.25% จากสัปดาห์ก่อน ขณะที่มูลค่าการซื้อขายเฉลี่ยต่อวันอยู่ที่ 99,088.73 ล้านบาท เพิ่มขึ้น 3.40% จากสัปดาห์ก่อน ส่วนดัชนี mai ลดลง 1.40% มาปิดที่ 379.07 จุด